Fără gălagie începând cu 2026

Din 365 de zile cât are un an, există o singură zi pe an sau chiar doar câteva ore pe an în care se pot pușca/arunca petarde, pocnitoare, artificii etc.

Și pentru acest lucru majoritatea oamenilor au făcut gălăgie peste tot, cum că se sperie animalele, cât de traumatizate sunt, și tot felul de mesaje de acest gen.
Și eu am un cățel și doi papagali, dar pentru asta nu sunt absurd și nu consider că trebuie să renunț la o tradiție de sărbători.

Am înțeles și sunt aproape de acord să nu se puște petarde toată luna decembrie, dar nici să interzici acele câteva ore de la sfârșit de an.
Haideți să interzicem orice artificii, indiferent că este ziua orașului, că este trecerea dintre ani sau chiar și de Ziua Națională a României, pentru că animalele sunt traumatizate timp de câteva minute. Haideți să interzicem claxonul și să scoatem acest sistem din mașini, pentru că animalele sunt traumatizate când se claxonează.

Trebuie să interzicem orice fel de sunet și gălăgie, pentru că animalele sunt traumatizate. Din păcate, se pune prea mult preț pe orice altceva, în afară de om.

La mulți ani! 2026 🎆