Este Linux pentru toată lumea sau nu?

Cristi a citit articolul despre Trecerea de la Windows 11 la Linux și am scris și eu un articol interesant, Linux pentru toată lumea? Să fim serioși…, dar nu pot fi de acord cu tot ce a scris acolo. Mai jos este părerea mea despre dacă Linux este sau nu pentru toată lumea.

Se spune că Linux nu este bun pentru utilizatorul simplu în prezent, dar eu nu sunt de acord cu acest lucru.

De ce cred cu tărie că Linux poate fi folosit în prezent ca sistem de operare implicit, cu mici excepții?

Acestea sunt: pachetul Adobe și anumite jocuri. Microsoft Office nu îl mai pun la socoteală, pentru că acum este un serviciu online, utilizabil de pe orice platformă.

Într-o lună am testat Fedora și Linux Mint pentru a vedea dacă le pot folosi fără terminal și comenzi. În majoritatea timpului am folosit Fedora fără terminal, dar la un moment dat am fost nevoit să folosesc una sau două comenzi, pentru că altfel nu puteam face o anumită setare sau să instalez o aplicație - nu mai țin minte exact care a fost problema.

Surpriza a fost la Linux Mint - un sistem pe care l-am folosit doar din interfața grafică și nu a fost nevoie să folosesc terminalul.

Alte distribuții nu am testat, pentru a vedea dacă pot fi folosite doar din interfața grafică.

În urmă cu câțiva ani am instalat Linux Mint Xfce pe două laptopuri (nu mai știu ce modele au fost), deținute de două femei mai înaintate în vârstă, una dintre ele fiind maică-mea.

Aceste laptopuri au fost folosite pentru mail, Facebook, YouTube etc. - lucruri de oameni simpli, fără pretenții de Photoshop sau jocuri AAA. Au folosit Linux Mint fără nicio problemă majoră, doar câteva probleme minore (pe care nu mai știu exact care au fost), pe care le-am rezolvat rapid.

Concluzia este că, dacă se dorește folosirea Linux în 2025/2026 - în prezent -, acesta poate fi utilizat fără nicio problemă.

Da, încă sunt probleme cu Photoshop, cu anumite jocuri și cu anumite programe de specialitate care nu merg pe Linux. Dar acestea sunt excepții și nu vizează utilizatorul simplu.

Poate credeți că sunt un fanatic al Linuxului, de îi iau apărarea atât de mult. Din contră, îmi place doar să spun lucrurilor pe nume.