Am început să renunț la multe

Zilele acestea care au trecut am renunțat la Google, mai puțin la YouTube. Am rămas cu serviciile care aparțin de YouTube Family, restul serviciilor le-am șters. Nu am știut că se pot șterge cu totul, dar am aflat recent. De mult timp trebuia să fac acest lucru, dar comoditatea și lenea nu m-au lăsat să îl fac.

Tot zilele acestea am renunțat și la contul de Telegram și Threads. La Telegram am renunțat deoarece, ultima dată când m-am conectat la cont, mi-au cerut 5 lei ca un fel de dovadă că acel cont este al meu. La Threads am renunțat pentru că nu îl foloseam și pentru că aparține de Meta - va trebui să renunț la toate serviciile Meta. Din păcate, WhatsApp va trebui să îl mai țin o vreme. Pe Facebook sunt câteva grupuri faine (nu știu de ce nu se mută pe forumuri sau pe alte servicii), iar Instagram este singurul serviciu la care pot renunța oricând. La Facebook aș putea renunța, nu mă țin neapărat acele grupuri.

Contul de la Microsoft trebuie să îl șterg, pentru că nu îl mai folosesc deloc - urmează acest lucru în zilele următoare. Și o să mai rămân doar cu GitHub o vreme.

Ca sisteme de operare folosesc Fedora și Linux Mint. Deși îmi plac Fedora, Arch, Pop!_OS și Linux Mint, o să rămân doar cu Linux Mint - deja am început să îl instalez pe laptopuri, iar la final urmează PC-ul. Am decis să folosesc Linux Mint deoarece este un sistem de operare stabil, merge bine pe device-uri, vine cu aproape tot ce am nevoie și foarte puține lucruri mai trebuie să instalez.

Aceste lucruri trebuia să le fac de mult timp, dar m-am mulțumit cu acest hibrid între toate cele de mai sus. Acum a venit vremea să fac schimbările și să nu mai renunț la ceea ce mi-am propus.